钦定古今图书集成/理学汇编/文学典/第191卷 > 吴渭月泉吟社 > 《誓诗坛文》
## 钦定古今图书集成/理学汇编/文学典/第191卷 > 吴渭月泉吟社 > 《誓诗坛文》

月泉旧社，久褰诗锦之华；季子后人，独仿礼罗之意。
遂从昨岁，遍致新题。春日田园，颇多杂兴；东风桃李，
又是一番。乡邦之胜友云如湖海之英游雷动，古囊
交集，钜轴横陈。谁揭青铜，尚询黄发。无舍女学，何至
教琢玉哉。不用道谋，是在主为室者。俾得臣而寓目，
与舅犯以同心。眷惟骚吟，良出工苦。所贵相观而善，
亦多自负所长。能雄万夫，定羞与绛灌等伍；如降一
等，乃待以季孟之间。欲辛甘燥湿之俱齐，固甚难以
曲直轻重而见欺，亦不可念伟事，或偶成於戏；剧彼
谗言，特借誉而揄扬。我《诗》如鄫曹，何幸纵观于诸老；
此声得梁楚，誓将不负于齐盟。一点无他，三辰在上。